Vinci Clodumar

Vinci Niel Clodumar (født 1951) er en naurisk politiker og tidligere FN-ambassadør ved FNs hovedkvarter i New York.

Mellom 1982 og 1989 jobbet han seg opp fra gruvearbeider til daglig leder i Nauru Phosphate Corporation. Etter dette ble han flere ganger minister for Bernard Dowiyogo. I 1989 var han justisminister, og fra 1992 helse- og utdanningsminister, i 1994 finansminister, og 1995 arbeidsminister.

Han ble ikke gjenvalgt i valget 8. februar 1997. Til 1999 var han formann for NPC, og direktør i Nauru rehabilitation corporation. 22. desember 1999 ble han valgt inn som Naurus FN-ambassadør. 30. mars 2005 ble han erstattet av Marlene Moses.

Kategori:Nauriske politikere
Kategori:Gruvearbeidere
Kategori:Nauriske ambassadører
Kategori:FN-ambassadører